মাজারে ইকবাল

**[[মুহাম্মদ ইকবাল|আল্লামা মুহাম্মদ ইকবালের]] মাজার** বা **মাজারে ইকবাল** () হলো পাকিস্তানের পাঞ্জাব প্রদেশের রাজধানী লাহোরের হুজুরি বাগে অবস্থিত একটি সমাধি সৌধ।

## প্রেক্ষাপট
আল্লামা ইকবাল পাকিস্তান আন্দোলনের অন্যতম প্রবাদপুরুষ ছিলেন। পাকিস্তানে তাকে *মুফাক্কিরে পাকিস্তান* (পাকিস্তানের চিন্তক) ও *শাইরে মাশরিক* (প্রাচ্যের কবি) হিসেবে আখ্যায়িত করা হয়। আল্লামা ইকবাল ১৯৩৮ খ্রিষ্টাব্দের ২১ এপ্রিল ৬০ বছর বয়সে লাহোরে মৃত্যুবরণ করেন। প্রতিদিন হাজার হাজার দর্শনার্থী এই কবি ও দার্শনিককে শ্রদ্ধা জানাতে এই মাজারে আসেন। কথিত আছে যে মোস্তফা কামাল আতাতুর্ক আল্লামা ইকবালের সমাধিতে ছিটানোর জন্য জালাল উদ্দিন মুহাম্মদ রুমির কবর থেকে মাটি পাঠান।

## ইতিহাস
১৯৩৮ খ্রিষ্টাব্দে ইকবালের মৃত্যুর পরপরই চৌধুরী মুহাম্মদ হুসেনের নেতৃত্বে একটি সমিতি গঠন করা হয়।

স্মৃতিস্তম্ভ নির্মাণের ক্ষেত্রে একটি বৃহৎ সমস্যা ছিল অর্থের অভাব। সমিতির সদস্যরা স্থানীয় ও রাজ্য সরকারের অনুদান গ্রহণে অস্বীকৃতি জানানোয় আল্লামা ইকবালের বন্ধু, প্রশংসক ও অনুসারীদের থেকে অর্থ গ্রহণের মাধ্যমে স্তম্ভটি নির্মাণ করা হয়।

## স্থাপত্যশৈলী
সমাধিসৌধের স্থাপত্যে বিভিন্ন শৈলীর সমাবেশ ঘটানো হলেও এতে মূলত মুঘল স্থাপত্যশৈলীর প্রাধান্য রয়েছে। সম্পূর্ণ সৌধটি লোহিত বালিপাথরে (লাল পাথর) নির্মিত, যা ব্রিটিশ ভারতের জয়পুর থেকে আনা হয়েছিল। এছাড়া রাজপুতানার মাকরানা থেকে আনা মার্বেল পাথরও আনা হয়েছিল। ১৯৪৭ খ্রিষ্টাব্দে পাকিস্তানের স্বাধীনতার পর ভারত কর্তৃক আরোপিত অবরোধের কারণে লাল পাথর আমদানি ব্যাহত হয় এবং এ কারণে সৌধের নির্মাণকাজও বাধাপ্রাপ্ত হয়।

সমাধি সৌধের অভ্যন্তরভাগে আল্লামা ইকবালের *[[জবুরে আজম]]* থেকে একটি গজলের ছয়টি দ্বিপদী শ্লোক খোদাই করা আছে। ভবনের বাইরে ছোট ছোট খণ্ডে বিভক্ত একটি ছোট বাগান রয়েছে। সমাধির মূল স্থপতি ছিলেন তৎকালীন হায়দ্রাবাদ রাজ্যের প্রধান স্থপতি *নওয়াব জৈন উয়ার জঙ্গ বাহাদুর*। প্রায় এক লক্ষ (১,০০,০০০) পাকিস্তানি রুপি খরচ করে তেরো বছরে সৌধটি নির্মিত হয়। স্বাধীনতা পরবর্তী ভারত কর্তৃক আরোপিত অর্থনৈতিক অবরোধের কারণে জয়পুর থেকে লাল পাথরের আমদানি ব্যাহত হওয়ার কারণেই মূলত নির্মাণকাজে বিলম্ব ঘটে।

### সমাধি ও সমাধি স্তম্ভ
আয়তাকার সৌধের পূর্ব ও দক্ষিণ প্রান্তে দুইটি মার্বেল নির্মিত ফটক রয়েছে। সমাধিস্তম্ভটিও শ্বেত মার্বেল পাথরে নির্মিত। সমাধির পাথরটি আফগানিস্তানের জনগণের পক্ষ থেকে উপহারস্বরূপ প্রেরণ করা হয়েছিল। ল্যাপিস লাজুলিতে নির্মিত সমাধিফলকে আফগানিস্তান থেকে কুরআনের আয়াত থেকে ক্যালিগ্রাফি খোদাই করা হয়েছিল।

## সংরক্ষণ
সমাধিসৌধটি পাঞ্জাবের প্রত্নতত্ত্ব বিভাগের সংরক্ষিত ঐতিহ্য স্থানের তালিকাভুক্ত করা হয়েছে।

## চিত্রশালা


চিত্র:Allama Iqbals Tomb North wall July 1 2005.jpg|সমাধিসৌধের উত্তরের দেয়াল
চিত্র:Allama Iqbals Tomb East wall close-up July 1 2005.jpg|সমাধিসৌধের দক্ষিণ পূর্বের দেয়াল
চিত্র:Inside allama iqbals tomb.jpeg|মাজারের অভ্যন্তরে মার্বেলের সমাধিফলক
চিত্র:Armed guard at allama iqbals tomb.jpeg|মাজারের রক্ষী, পশ্চাতে লাহোর দুর্গ
চিত্র:Tomb of Allama Iqbal next to Badshahi Mosque main entrance.jpg|বাদশাহি মসজিদের প্রধান ফটকের পাশ থেকে ইকবালের মাজার
চিত্র:Tomb of Muhammad Iqbal.JPG|মুহাম্মদ ইকবালের সমাধিসৌধ



## আরও দেখুন
* আসিফ খানের সমাধিসৌধ
* জাহাঙ্গীরের সমাধিসৌধ
* নূর জাহানের সমাধিসৌধ
* ইকবালিয়ত

## তথ্যসূত্র

## বহিঃসংযোগ

*ইকবাল ডাটাব্যাংক
*পাকিস্তানের সমাধিসৌধ
*সৌধের থ্রিডি মডেল 

বিষয়শ্রেণী:লাহোরের স্থাপত্য
বিষয়শ্রেণী:পাঞ্জাব, পাকিস্তানের সাংস্কৃতিক ঐতিহ্যবাহী স্থান
বিষয়শ্রেণী:ইসলামি স্থাপত্য
বিষয়শ্রেণী:পাঞ্জাব, পাকিস্তানের সমাধিসৌধ
বিষয়শ্রেণী:মুহাম্মদ ইকবালের নামে স্থাপনা
বিষয়শ্রেণী:লাহোরের স্মৃতিসৌধ
বিষয়শ্রেণী:লাহোরের দর্শনীয় স্থান
বিষয়শ্রেণী:পুরোনো লাহোর
বিষয়শ্রেণী:ইন্দো-ইসলামি স্থাপত্য
বিষয়শ্রেণী:পুরনো লাহোর